ଘର ବାହୁଡ଼ିବେ ହେମା ଗମାଙ୍ଗଃ ଦିଲ୍ଲୀରେ କଂଗ୍ରେସ ନେତୃବୃନ୍ଦଙ୍କୁ ଭେଟିଲେ\nକୋରାପୁଟ,୧୨ା୨(ସ୍ବ.ପ୍ର.): ପୂର୍ବତନ ମୁଖ୍ୟମନ୍ତ୍ରୀ ଗିରିଧର ଗମାଙ୍ଗଙ୍କ ସ୍ତ୍ରୀ ତଥା ପୂର୍ବତନ ଏମ୍ପି ହେମା ଗମାଙ୍ଗ ପୁଣିଥରେ କଂଗ୍ରେସକୁ ଫେରିବେ। ନୂଆଦିଲ୍ଲୀଠାରେ ସେ କଂଗ୍ରେସ ଦଳର କେତେକ ବରିଷ୍ଠ ନେତାଙ୍କୁ ଭେଟି ଘର ବାହୁଡ଼ା ଇଚ୍ଛା ପ୍ରକଟ କରିଛନ୍ତି।\nଘର ବାହୁଡ଼ିବେ ହେମା ଗମାଙ୍ଗଃ ଦିଲ୍ଲୀରେ କଂଗ୍ରେସ ନେତୃବୃନ୍ଦଙ୍କୁ ଭେଟିଲେ\t February 12th, 22:51 PM February 12th, 22:51 PM\nକୋରାପୁଟ,୧୨ା୨(ସ୍ବ.ପ୍ର.): ପୂର୍ବତନ ମୁଖ୍ୟମନ୍ତ୍ରୀ ଗିରିଧର ଗମାଙ୍ଗଙ୍କ ସ୍ତ୍ରୀ ତଥା ପୂର୍ବତନ ଏମ୍ପି ହେମା ଗମାଙ୍ଗ ପୁଣିଥରେ କଂଗ୍ରେସକୁ ଫେରିବେ। ନୂଆଦିଲ୍ଲୀଠାରେ ସେ କଂଗ୍ରେସ ଦଳର କେତେକ ବରିଷ୍ଠ ନେତାଙ୍କୁ ଭେଟି ଘର ବାହୁଡ଼ା ଇଚ୍ଛା ପ୍ରକଟ କରିଛନ୍ତି। କଂଗ୍ରେସ ଦଳରେ ଥାଇ ସେ ୧୯୯୯ରେ କୋରାପୁଟ ଲୋକସଭା ନିର୍ବାଚନ ମଣ୍ଡଳୀରୁ ଏମ୍ପି ଓ ୨୦୦୪ରେ ଗୁଣପୁର ଆସନରୁ ବିଧାୟିକା ଭାବେ ନିର୍ବାଚିତ ହୋଇଥିଲେ। ତେବେ ୨୦୧୪ ନିର୍ବାଚନରେ କୋରାପୁଟ ଲୋକସଭା ନିର୍ବାଚନ ମଣ୍ଡଳୀରୁ ଦଳ ତାଙ୍କୁ ଲଢ଼ିବା ପାଇଁ ଟିକେଟ୍ ନ ଦେବାରୁ ସେ ଅସନ୍ତୁଷ୍ଟ ଥିଲେ। ନିର୍ବାଚନର ଅବ୍ୟବହିତ ପୂର୍ବରୁ ସେ ବିଜେଡିରେ ଯୋଗଦେବା ପରେ ଲକ୍ଷ୍ମୀପୁର ବିଧାନସଭା ନିର୍ବାଚନମଣ୍ଡଳୀରୁ ଲଢ଼ିବା ପାଇ ଦଳ ତାଙ୍କୁ ଟିକଟ ଦେଇଥିଲା। କିନ୍ତୁ କଂଗ୍ରେସର କୈଳାସ କୁଲେସିକାଙ୍କଠାରୁ ୧୭୦୦ ଭୋଟ୍ରେ ସେ ପରାସ୍ତ ହୋଇଥିଲେ। ପରେ ନିଜ ନିର୍ବାଚନ ମଣ୍ଡଳୀରେ ବିଜେଡି ତାଙ୍କୁ ଅଣଦେଖା କରୁଥିବା ଅଭିଯୋଗ କରି ସେ ୨୦୧୮ରେ ବିଜେଡି ହାତ ଛାଡ଼ିଥିଲେ। ସେତେବେଳେ ସେ ଭାଜପାରେ ଯୋଗଦେବା ନେଇ ଚର୍ଚ୍ଚା ହେଉଥିଲା। କିନ୍ତୁ ଏବେ ସେ ନୂଆଦିଲ୍ଲୀରେ କଂଗ୍ରେସ ବରିଷ୍ଠ ନେତୃବୃନ୍ଦଙ୍କୁ ଭେଟିବା ପରେ ଏହା ଇଙ୍ଗିତ କରୁଛି ଯେ, ସେ କଂଗ୍ରେସକୁ ବାହୁଡ଼ିବା ପାଇଁ ସମ୍ପୂର୍ଣ୍ଣ ପ୍ରସ୍ତୁତ ଅଛନ୍ତି। ଯଦି ପୁଣିଥରେ କଂଗ୍ରେସ ଦଳକୁ ହେମାଙ୍କ ଘରବାହୁଡ଼ା ହୁଏ, ତେବେ ତାଙ୍କୁ ଅବିଭକ୍ତ କୋରାପୁଟ ଜିଲାର କେଉଁସ୍ଥାନରୁ ଲୋକସଭା ନା ବିଧାନସଭା ନିର୍ବାଚନ ମଣ୍ଡଳୀରେ ନେତୃତ୍ୱ ନେବା ପାଇଁ କଂଗ୍ରେସ ସୁଯୋଗ ଦେବ, ସେନେଇ ସ୍ଥାନୀୟ ରାଜନୀତି ମହଲରେ ଏବେ ଚର୍ଚ୍ଚା ଜୋର୍ ଧରିଲାଣି। ଏ ସମ୍ପର୍କରେ ହେମା 'ଧରିତ୍ରୀ'କୁ କହିଛନ୍ତି ଯେ କଂଗ୍ରେସରେ ଯୋଗଦେବା ନେଇ ଏ ପର୍ଯ୍ୟନ୍ତ ଦଳୀୟ ନିଷ୍ପତ୍ତି ହୋଇନାହିଁ। ସମସ୍ତଙ୍କ ସହ ଯୋଗାଯୋଗ କରୁଛି। ଦିଲ୍ଲୀର ବହୁ ବରିଷ୍ଠ ନେତାଙ୍କୁ ଭେଟିଛି। ରାହୁଲ ଗାନ୍ଧିଙ୍କ ସହ ସାକ୍ଷାତ୍ ହୋଇନାହିଁ। ସେ ବାହାରେ ଥିବାରୁ ପରେ କେବେ ତାଙ୍କୁ ଭେଟିବେ ବୋଲି ହେମା କହିଛନ୍ତି। ଏକଦା କଂଗ୍ରେସ ଛାଡ଼ି ପୁଣିଥରେ ଦଳକୁ କାହିଁକି ଫେରିଲେ ବୋଲି ପ୍ରଶ୍ନରେ ସେ କହିଛନ୍ତି, କଂଗ୍ରେସ ଛାଡ଼ିବା ଏବେ ପୁରୁଣା କଥା। ସମସ୍ତେ ମିଶି ଜିଲା, ରାଜ୍ୟ ନେତୃତ୍ୱ ମୋ ବିରୋଧରେ ଚକ୍ରାନ୍ତ କରିଥିଲେ। ସେତେବେଳର ପିସିସି ସଭାପତି ମୋ ଟିକଟ କାଟିଥିଲେ। ସେଥିପାଇଁ ମୁଁ ଦଳ ଛାଡ଼ିଥିଲି। କଂଗ୍ରେସ ଗୋଟେ ଭଲ ଦଳ। ଲୋକମାନେ ଚାହିଁଲେ ଏବେ ମୁଁ ଫେରିବାକୁ ଚାହୁଁଛି ବୋଲି ସେ କହିଛନ୍ତି।
